Document ID: 32009R0960

ΚΑΝΟΝΙΣΜΌΣ (ΕΚ) αριθ. 960/2009 ΤΗΣ ΕΠΙΤΡΟΠΉΣ
της 14ης Οκτωβρίου 2009
για την τροποποίηση του κανονισμού (ΕΚ) αριθ. 1905/2006 του Ευρωπαϊκού Κοινοβουλίου και του Συμβουλίου για τη θέσπιση μηχανισμού χρηματοδότησης της αναπτυξιακής συνεργασίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1905/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για τη θέσπιση μηχανισμού χρηματοδότησης της αναπτυξιακής συνεργασίας (1) (εφεξής «ΜΑΣ»), και ιδίως το άρθρο 1 παράγραφος 1 και το άρθρο 31 παράγραφος 1 τρίτο εδάφιο,
Εκτιμώντας τα εξής:
(1)
Σύμφωνα με το άρθρο 1 παράγραφος 1 και το άρθρο 31 παράγραφος 1 του ΜΑΣ, το παράρτημα ΙΙ του ΜΑΣ περιλαμβάνει κατάλογο των δικαιούχων της βοήθειας της Επιτροπής Αναπτυξιακής Βοήθειας του ΟΟΣΑ (ΟΟΣΑ/ΕΑΒ), που πρέπει να ενημερωθεί σύμφωνα με τις τακτικές αναθεωρήσεις των καταλόγων του ΟΟΣΑ/ΕΑΒ των δικαιούχων της βοήθειας,
(2)
Μετά την αναθεώρηση του καταλόγου των δικαιούχων της βοήθειας που περιλαμβάνεται στο παράρτημα ΙΙ του ΜΑΣ, η Επιτροπή πρέπει να αναθεωρήσει το παράρτημα Ι και να ενημερώσει σχετικά το Συμβούλιο και το Ευρωπαϊκό Κοινοβούλιο.
(3)
Είναι επομένως σκόπιμο να διαγραφεί η Σαουδική Αραβία από τον κατάλογο των δικαιούχων της βοήθειας του ΟΟΣΑ/ΕΑΒ όπως περιλαμβάνεται στο παράρτημα ΙΙ του ΜΑΣ, και από τον κατάλογο των επιλέξιμων χωρών δυνάμει του άρθρου 1 παράγραφος 1, που περιλαμβάνεται στο παράρτημα Ι.
(4)
Είναι επομένως σκόπιμο να συμπεριληφθεί το Κοσσυφοπέδιο (2) στον κατάλογο των δικαιούχων της ΕΑΒ του ΟΟΣΑ/ΕΑΒ που περιλαμβάνεται στο παράρτημα ΙΙ του ΜΑΣ στον κατάλογο των χωρών και εδαφών χαμηλού μεσαίου εισοδήματος.
(5)
Είναι επομένως σκόπιμο να αναπροσαρμοστούν οι υποσημειώσεις στο παράρτημα ΙΙ του ΜΑΣ σύμφωνα με τις αναθεωρήσεις του ΟΟΣΑ/ΕΑΒ.
(6)
Το Ευρωπαϊκό Κοινοβούλιο και το Συμβούλιο θα ενημερωθούν σχετικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1905/2006 τροποποιείται ως εξής:
1)
Το παράρτημα Ι αντικαθίσταται από το συνημμένο παράρτημα Ι.
2)
Το παράρτημα ΙΙ αντικαθίσταται από το συνημμένο παράρτημα ΙΙ.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Οκτωβρίου 2009.

Labels: 15
5